ఉసురే

ఉసురే 2025లో తెలుగులో విడుదలైన సినిమా. శ్రీకృష్ణ ప్రొడక్షన్స్‌ సమర్పణలో బకియా లక్ష్మీ టాకీస్‌ బ్యానర్‌పై మౌళి ఎం రాధాకృష్ణ నిర్మించిన ఈ సినిమాకు నవీన్‌ డి గోపాల్‌ దర్శకత్వం వహించాడు. టీజయ్‌ అరుణాసలం, జననీ కునశీలన్‌, రాశి ప్రధాన పాత్రల్లో నటించిన ఈ సినిమా ట్రైలర్‌ను జులై 14న విడుదల చేయగా, సినిమా ఆగస్ట్ 1న విడుదల చేశారు.

కథ
రాఘవ (టీజయ్ అరుణాచలం) గ్రానైట్ కంపెనీలో పని చేస్తుంటాడు. అతడు నివసించే గ్రామానికి తన తల్లి అనసూయమ్మ (రాశి)తో కలిసి రంజన (జననీ గుణశీలన్) వస్తుంది. ఈ క్రమంలో రాఘవ రంజనతో ప్రేమలో పడతాడు. తల్లికి భయపడే రంజన మొదట్లో నిరాకరిస్తుంది, కానీ రాఘవ మంచితనం చూసి ప్రేమిస్తుంది. అయితే రాఘవకి ఊరిలో కొందరితో గొడవ జరుగుతుంది. దీంతో వారు అతడిని చంపడానికి ప్రయత్నిస్తారు. ఈ పరిస్థితుల్లో రాఘవ, రంజనను పెళ్లి చేసుకుంటాడా ? రాఘవ మీద పగబట్టిన వాళ్లు తమ ప్రతీకారం తీర్చుకున్నారా ? తన కూతురితో పల్లెకు వచ్చిన అనసూయమ్మ గతం ఏమిటి? అనేదే మిగతా సినిమా కథ.
నటీనటులు
 టీజయ్‌ అరుణాసలం
 జననీ కునశీలన్‌
 రాశి
 ఆదిత్య కతిర్
 తంగదురై
 పావల్ నవగీతన్
 క్రేన్ మనోహర్
 సెంథిల్ కుమారి
మూలాలు

బయటి లింకులు

వర్గం:2025 తెలుగు సినిమాలు